Syv+ting+du+bør+vite+om+Twitter

toc =Syv ting du bør vite om Twitter= Moderator: Marie

1. Hva er den?
Her er noen stikkordsbeskrivelser som enkelt forklarer litt om Twitter: “Share and discover what’s happening right now, anywhere in the world.” “Se hva folk sier om…” “Short-messaging-service” Twitter ble startet i 2006 av Jack Dorsey, San Francisco, og ble eget firma i 2007. Twitter spør et spørsmål til statusen: ”Whats happening?” (Hva skjer?) Dette skal svares med 140 tegn og kan sendes fra mobil, direktemelding og på nettsiden. Twitter sitt spørsmål ses på som retorisk, og man forventer ikke noe svar. Du forventer ikke kommentarer til din status, men at de som ønsker kan følge med på hva som skjer med deg.

Twitter er en mikrobloggingstjeneste hvor man gir korte oppdateringer om seg selv. Det finnes innstillinger for valg av hvor mange oppdateringer du ønsker å få, i liten og stor grad. Dette gjør at du kan være både lite aktiv og meget aktiv og ha like stor glede av det.

Twitter er laget av et program som heter Ruby on Rales, dette kan brukes slik at administratorene kan tilføye nye applikasjoner og lignende uten å bygge opp hele siden på nytt. De prøver å tenke så enkelt som mulig, og prøver å unngå mange tillegg på siden. Men de har utvidet til en mobil nettside m.twitter.com, som brukes av de som liker å holde seg oppdatert gjennom mobilen.

Twitter har logofugl som ”twitrer/kvitrer. ”The bird tweets”. På norsk å kvitre, eller en kvitter. En tweet er en oppdatering på opp til 140 tegn. Der skriver du om det som skjer rundt deg nå eller annet som du vil dele med verden.

Man har mulighet til å velge kjendiser, tv-program, artister, venner og familie sine oppdateringer. Man kan også sende retweets, som er svar eller kommentarer på andre sine statuser/tweets. Se hvem du følger, hvem som følger deg og om du er listet (lagt til i noen andres liste) Du kan også velge egen bakgrunnsdesign til din twitter, og laste opp eget profilbilde.

2. Hvem deltar?
Twitter har vokst mye de siste årene og har fått mange tilhengere, det brukes av alle som oppretter seg en profil. Alt fra vanlige mennesker til Tv-programmer og politikere. Twitter er blitt meget kommersielt og mye brukt innefor markedsføring og kontakt med kunder, seere og tilhengere. Det er ubegrenset med hvem som deltar, jeg har erfaring med at det ikke er stort antall av mine bekjente som er aktive på Twitter, men av mine bekjente er de i ungdomsskolealder mest aktive. Med ubegrenset av deltakere mener jeg at du kan finne de fleste kjendiser, tv-programmer, fotballag, butikker, politikere og annet på Twitter. Mange av disse har funnet Twitter som et godt publiseringsmedium, særlig etter Barack Obamas valgkampanje for en stund siden. Det er ingen tvil om at dette er godt brukt medium for markedsføring, særlig siden man kan få direkte tilbakemelding fra brukerne.

3. Hvordan fungerer den?
Twitter fungerer ved at du lager oppdateringer om hva som skjer, og det kan andre følge og se. Du kan følge andre og se deres oppdateringer. Du kan kommentere andre sine oppdateringere ved å svare(reply) eller retweet. Den siste vises på din hjemmeside ved markering av @. I denne sammenheng brukes den alfakrøllen oversatt med ”at”, som betyr til. Med andre ord kan du se den slik mellom 2 bruker: marieau87 @ lillebia, ”I also like the weather today”. Man kan også lage lister for å få en oversikt over de man følger etter. Særlig fordi det kan være et ønske å skille mellom personlige venner og artister du er fan av.

4. Hvorfor er den viktig/ikke så viktig?
Twitter er ikke mer viktig enn andre web 2.0 tjenester, men har store fordeler som publiserings- og markedsføringstjeneste. Så Twitter er viktig for kommersielle brukere som gjerne vil at deres oppdateringer skal bli sett. Jeg vil ikke si at det er et viktig medium for personlige forbindelser, da det er åpent for alle.

5. Hva er fordelene/ulempene?
Det kan være en fordel at det er åpent for alle, fordi de som vil nå ut til mange med sitt budskap har mulighet til det. Særlig for politikere, butikker, artister og lignende som tidligere nevnt. Mikroblogginstjenesten krever ikke store oppdateringer om hva som skjer. Kun 140 tegn, så det er ikke krevende for en bruker å oppdatere om seg selv, og ikke krevende om andre siden det ikke vil bli så mye å lese. Jeg synes også at det kan være en ulempe at det er åpent for alle, ingen lukkede grenser. Dette skyldes blant annet at jeg har en ukjent bruker i et annet land som følger meg, og vet ikke hvordan han har funnet meg og hvilken nytte han har av å lese mine oppdateringer/tweets. Kan ligne mye på facebook, og da kan man spør seg om det er nødvendig med 2 så like tjenester. Er det aktuelt å være aktiv på begge?

6. I hvilken retning utvikler den seg?
Twitter sin utvikling har vist seg med at de har fått eksplosiv økning av brukere de siste årene, men nå viser det seg at det er mange av disse brukerne som ikke er aktive, men det er noen få som er mer aktive enn andre og det er det som holder tjenesten i gang. Dette er hentet fra artikkelen på digi.no. Av Marius Jørgenrud, onsdag 27. januar 2010 kl 11:41. [] Jeg synes det er tydelig at det er mer og mer offentlige personer, artister og programmer som har mest nytte av å bruke twitter. Men de er avhengige av ordinære brukere som følger dem for å få fram sitt budskap.

7. Hva kan den brukes til i undervisning og læring?
En idé er å bruke det for å utforske å finne informasjon. For eksempel å la elevene lete etter informasjon om agendaen og valgkampanjer til politikere i forbindelse med samfunnsfag. Man kan også følge noen som har oppdateringer på aktuelle emner, om det skal være dikt, matematiske spørsmål, musikk, mat og helse eller andre mer faglige utsagn. Jeg synes ikke Twitter viser seg som en tydelig side for bruk til undervisning og læring.